**Kas yra naujasis koronavirusas?**

* tai nauja koronaviruso padermė, kuri **anksčiau žmonėms nebuvo nustatyta**
* tai **septintasis žinomas koronavirusas, kuris užkrečia žmones** (be jau minėtų SŪRS ir MERS, žinomi dar 4 koronavirusai, kurie žmonėms paprastai sukelia nesunkias arba besimptomes infekcijas)

**Kaip žmonės užsikrečia naujuoju koronavirusu?**

* **Pagrindinis infekcijos šaltinis (gyvūnas) nežinomas.** Dar nėra aiškaus atsakymo, **koks gyvūnas (nepatvirtintais duomenimis – šikšnosparniai) yra šio** zoonotinio viruso šaltinis
* Infekcija gali plisti nuo **žmogaus žmogui. Yra įtarimų,** kad kai kurie asmenys **gali išskirti virusą nesant ligos simptomų** ar prieš ligos simptomų išsivystymą.
* **Nėra duomenų** apie tai, kad **virusas gali būti perduodamas per aplinkos daiktus**
* Vienas žmogus **užkrečia iki 3** imlių asmenų

**Kaip išvengti naujojo koronaviruso sukeltos infekcijos ?**

**PSO nerekomenduoja kelionių apribojimų.**

**Keliautojams,** planuojantiems lankytis Kinijoje ar šalyse, kuriose yra registruoti įvežtiniai ligos atvejai, rekomenduojama:

* vengti **kontakto su sergančiais asmenimis**, ypač su tais, kuriems pasireiškė respiraciniai simptomai
* **vengti lankytis „šlapios rinkos“ turgavietėse** (angl. wet markets), kuriose parduodama šviežia mėsa, žuvis ar kt. vietose, kuriose yra tvarkomi gyvi ar negyvi gyvūnai
* **bendri rankų (prieš valgymą, po tualeto ir kontakto su gyvūnais**, jų išskyromis**) bei maisto higienos reikalavimai.** Prieš vartojant gyvūninės kilmės produktus įsitikinti, kad jie yra **pakankamai termiškai apdoroti**

 **Lietuvos Užsienio reikalų ministerija rekomenduoja nevykti į Kiniją**

* **Medicininė kaukė pacientui, kuris kosėja ir čiaudi,** kad sulaikytų su lašeliais viruso pasklidimą aplinkoje. **Šios kaukės viruso nesulaiko ir tuo pačiu neapsaugo nuo užsikrėtimo, jei yra artimas kontaktas.** Pakeisti kaukę nauja kuomet dėvima tampa drėgna. Vienkartinių kaukių pakartotinai nenaudoti.
* **Vengti ilgo (daugiau nei 15 min.) ir artimo (mažesnio nei 1 m. atstumo) bendravimo** akis į akį su tikėtinu (ypač su tais, kuriems pasireiškė respiraciniai simptomai) ar patvirtintu atveju **uždaroje patalpoje be rekomenduojamų asmeninių apsaugos priemonių.**
* **Vengti masinių žmonių susibūrimo** vietų.
* Dažnai **vėdinti** ir drėgnu būdu **valyti** **patalpas.**
* **Rankų higiena** (dažnas su vandeniu ir muilu **rankų plovimas, procedūra 40-60** sekundžių). Jei muilo ir vandens nėra, taip pat galima naudoti **alkoholio pagrindu pagamintą rankų antiseptiką** su ne mažiau kaip 60% alkoholio.

**\*Kad virusas nepatektų** į sveiką organizmą**, neliesti akių, nosies ir burnos nesnusiplovus rankų.**

**\* Panaudotas kaukes, servetėles** ir kitas medžiagas išmesti ir nedelsiant nusiplauti rankas.

**\*Bendri rankų higienos reikalavimai (plovimas) - prieš valgymą, po tualeto ir kontakto su gyvūnais**, jų išskyromis.